MODIFICACIÓN DAS ORDENANZAS FISCAIS REGULADORAS DO I. B. I., I. A. E. E DO IMPOSTO SOBRE CONSTRUCCIÓNS, INSTALACIÓNS E OBRAS
ADMINISTRACIÓN LOCAL — Municipal — Meaño (Ordenanzas e Regulamentos, 21/03/2019)

Aprobado polo Pleno da Corporación, en sesión extraordinaria de data 10 de decembro de 2018 a modificación das Odenanzas Fiscais reguladoras de Imposto sobre Bens Inmobles, Imposto sobre Actividades Económicas e Imposto de Construcións, Instalacións e Obras, dando cumprimento ó artigo17.4 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, fáise público o texto íntegro das devanditas modificacións: Modificase o artigo 2 para incluír o punto 5, quedando como segue: “5. Actividades económicas que sexan declaradas de especial interese ou utilidade municipal por concorrer circunstancias de fomento do emprego.1. Sempre que así se solicite polos interesados, establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique a creación de emprego. Neste último caso, a bonificación aplicarase unicamente sobre o valor da ampliación. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Dita bonificación aplicarase durante tres exercicios económicos, debendo manterse en todos eles as condicións esixidas que serviron de xustificación para o seu outorgamento. Para a concesión desta bonificación deberán concorrer os seguintes requisitos: 2. Requisitos relativos ao inmoble e ao suxeito pasivo: a) A titularidade do dereito polo que se solicita a bonificación debe corresponder a persoas físicas ou xurídicas ou ás entidades a que se refire o artigo 35.4 da Lei Xeral Tributaria que desenvolvan en dito inmoble a actividade económica declarada de especial interese municipal por creación de emprego. Por tanto, deberá coincidir o suxeito pasivo do Imposto co empregador dos correspondentes traballadores. b) Non se aplicará esta bonificación a máis dun inmoble do suxeito pasivo. c) No caso de que o inmoble se tivera agrupado, segregado ou sufrise algún tipo de alteración de orde física no período impositivo da solicitude da bonificación que produza unha alteración do valor catastral, dita bonificación non se aplicará ata que o Concello dispoña do novo valor catastral do inmoble no que se desenvolve a actividade económica declarada de interese. d) Esta bonificación poderá aplicarse tanto a empresas de nova creación como ás xa existentes.3. Requisitos relativos aos traballadores contratados: a) Computaranse unicamente os novos empregos directos e de carácter indefinido, tanto a xornada completa como reducida. Neste último caso, os novos empregos computaranse en proporción á duración da xornada. b) Os contratos indefinidos haberán de manterse, xunto coa media de traballadores da empresa, por un período mínimo de tres anos. c) O incremento do número de traballadores con contrato indefinido establecerase, como diferenza entre o número de traballadores existente na empresa no ano anterior ao que xurda o dereito a solictar este beneficio e o ano en que xurde o dereito a solicitar este beneficio.4. Tramitación da bonificación. A bonificación poderá solicitarse unha vez transcorresen seis meses desde a creación do último posto de traballo computable. Xunto ca solicitude de bonificación, o interesado achegará a seguinte documentación: 1.—Memoria explicativa, integrada por unha descrición da actividade a desenvolver, e que comprenderá unha análise da súa viabilidade.2.—Copia dos novos contratos formalizados.3.—Declaración dos empregos preexistentes, detallando o seu número e modalidade da xornada.4.—Última relación nominal de traballadores remitida á Tesourería Xeral da Seguridade Social unha vez transcorresen seis meses desde a creación do último posto de traballo computable.5. A bonificación terá efectos no período impositivo seguinte ao da declaración de especial interés ou utilidade municipal por concorrer circunstancias de fomento do emprego, excepto o indicado a continuación para novas construcións ou ampliación de construcións preexistentes.6. Para o desfrute da bonificación en exercicios sucesivos o interesado deberá aportar a seguinte documentación dentro do mes de decembro do primeiro, segundo, e terceiro exercicio: — Última relación nominal de traballadores remitida pola empresa á Tesourería Xeral da Seguridade Social. Na ampliación de construcións preexistentes, o beneficio comezará a disfrutarse no exercicio seguinte ao de entrada en vigor do valor catastral modificado, constituíndo a base da bonificación o incremento de dito valor consecuencia da ampliación. A presente modificiación desta Ordenanza Fiscal, que foi aprobada polo Pleno da Corporación en sesión de data., entrará en vigor o mesmo día da publicación do texto íntegro da mesma no Boletín Oficial da Provincia de Pontevedra, permanencendo en vigor ata a súa modificación ou derogación expresa. Inclúese un artigo 3 bis, quedando como segue: 1. Outorgarase bonificación ata do 95% da cota do imposto a favor das construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración.2. Circunstancias de fomento do emprego. Sempre que así se solicite polos interesados, establécese unha bonificación de ata o 95% da cota íntegra para as construcións, instalacións ou obras afectas ao exercicio dunha actividade económica da que o suxeito pasivo sexa titular, cando sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros.3. Para a concesión desta bonificación deberán concorrer os seguintes requisitos: a) Computaranse unicamente os novos empregos directos e de carácter indefinido, tanto a xornada completa como reducida. Neste último caso, os empregos computaranse en proporción á duración da xornada. b) Os contratos haberán de manterse, xunto coa media de traballadores da empresa, por un período mínimo de tres anos, contados desde o inicio da actividade. c) Os contratos de traballo deberán formalizarse non prazo máximo de tres anos desde a concesión da licenza de obras correspondente, ou da prórroga que se conceda no seu caso para a execución da obra. d) O emprego comprometido deberá manterse, cando menos, un período de tres anos desde o inicio da actividade polo suxeito pasivo.4. Tramitación da bonificación. A bonificación deberá solicitarse con carácter previo ou simultáneo á concesión da correspondente licenza de obras. Xunto ca solicitude de bonificación, o interesado achegará a seguinte documentación: A fin de acreditar a creación e mantemento dos empregos creados, durante o mes de decembro do primeiro, segundo e terceiro exercicios posteriores ao remate das obras o interesado deberá aportar a seguinte documentación: A comisión de calquera infracción urbanística na execución do investimento obxecto de bonificación, ou o incumprimento do prazo mínimo de mantemento do emprego, dará lugar á perda automática do beneficio fiscal outorgado, debendo ingresarse na Tesourería Municipal o importe da bonificación. A presente modificiación desta Ordenanza Fiscal, que foi aprobada polo Pleno da Corporación en sesión de data., entrará en vigor o mesmo día da publicación do texto íntegro da mesma no Boletín Oficial da Provincia de Pontevedra, permanencendo en vigor ata a súa modificación ou derogación expresa.” Inclúese un artigo 4, quedando como segue: 1. Sempre que así se solicite polos interesados, establécese unha bonificación de ata o 95% da cota correspondente para suxeito pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.22 e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Dita bonificación aplicarase durante tres exercicios económicos seguintes ao da declaración de especial interese ou utilidade municipal, debendo manterse en todos eles as condicións esixidas que serviron de xustificación para o seu outorgamento.2. Para a concesión desta bonificación deberán concorrer os seguintes requisitos: a) Computaranse unicamente os novos empregos directos e de carácter indefinido, tanto a xornada completa como reducida. Neste último caso, os empregos computaranse en proporción á duración da xornada. b) Os contratos haberán de manterse, xunto coa media de traballadores da empresa, por un período mínimo de tres anos, contados desde o inicio da actividade.3. Tramitación da bonificación. A bonificación poderá solicitarse unha vez transcorresen seis meses desde a creación do último posto de traballo computable. A bonificación terá efectos no período impositivo seguinte ao da declaración de especial interese ou utilidade municipal. Para o desfrute da bonificación en exercicios sucesivos o interesado deberá aportar a seguinte documentación dentro do mes de decembro do primeiro, segundo, e terceiro exercicio: — Última relación nominal de traballadores remitida pola empresa á Tesourería Xeral da Seguridade Social. A presente modificiación desta Ordenanza Fiscal, que foi aprobada polo Pleno da Corporación en sesión de data., entrará en vigor o mesmo día da publicación do texto íntegro da mesma no Boletín Oficial da Provincia de Pontevedra, permanencendo en vigor ata a súa modificación ou derogación expresa.” Contra este acordo poderá interponerse Recurso Contencioso-Administrativo a partir desta publicación no BOP na forma e prazos que establecen as normas reguladoras da devandita xurisdicción. En Meaño, a alcaldesa Documento asinado e datado dixitalmente ao marxe